open-index/open-wikipedia-markdown huggingface dataset:
פיליפ ריינאגל

**פיליפ ריינאגל** (באנגלית: **Philip Reinagle**; 1749 – 27 בנובמבר 1833) היה צייר בעלי חיים, נוף וצמחים אנגלי. בנו של מוזיקאי הונגרי שהתגורר באדינבורו. ריינאגל הגיע ללונדון בשנת 1763 לימים היה חבר ב.

## ביוגרפיה
פיליפ ריינאגל נכנס לבית הספר של האקדמיה המלכותית בשנת 1769, ומאוחר יותר הפך לתלמידו של אלן רמזי, וסייע לו בתמונותיו הרבות של המלך ג'ורג' השלישי והמלכה שרלוט.

הוא הציג לראשונה באקדמיה המלכותית בשנת 1773. העבודות שהציג היו בדרך כלל דיוקנאות עד 1785, כאשר נראה שהיצירה המונוטונית של הפקת העתקים של דיוקנאות מלכותיים נמאסה עליו, הדבר הוביל אותו לנטוש את הנושא לטובת ציור בעלי חיים. הוא הצליח מאוד בציור כלבי ספורט, במיוחד ספניילים, בציפורים ובחיות צייד מתות.

אולם ב־1787 הוא הציג באקדמיה נוף שצויר מברקנדייל היל, נורפוק, ומאז ואילך הציג עבודות בעיקר של נופים. הוא נבחר לעמית של האקדמיה המלכותית בשנת 1787, אך לא הפך לאקדמאי עד 1812, אז הציג כתמונת הדיפלומה שלו נשר ועיט הנאבקים עם צבוע. הוא גם הציג לעיתים קרובות במוסד הבריטי.

ריינאגל היה גם מעתיק מוכשר של המאסטרים ההולנדים, ויצר רפרודוקציות של תמונות בקר ונופים של הציירים פאולוס פוטר, יאקוב ואן רויסדאל, מיינדרט הובמה, פיליפס ואוורמן, אדריאן ואן דה פלדה, קרל דוז'רדן ואחרים, שנראו לעיתים קרובות כמקור עצמו. הוא גם צייר כמה ציורים לספר החדש של רוברט ג'ון ת'ורנטון על המערכת המינית של לינאוס (1799–1807), וציורים בבוטניקה (1809–1810). אך איוריו הטובים ביותר היו אלה של כלבים למגזין של ויליאם טפלין (1803) שנחקק על ידי ג'ון סקוט.

ריינאגל נפטר בצ'לסי, לונדון, ב־27 בנובמבר 1833, בן 84.

## משפחה
בשנת 1771 התחתן ריינאגל עם ג'יין אוסטין; נולדו להם תשע בנות (אמיליה אן, מרי אן, ג'יין, שרלוט ג'נטה, רייצ'ל כריסטיאנה, פרנסס אראבלה, קרוליין, הרייט ואוריאנה ג'ורג'ינה), ושני בנים.

מבין הבנים, רמזי ריצ'רד ריינאגל היה גם אמן, ועקב אחרי הסגנון של אביו. הבן השני, פיליפ, נסע לטרינידד, שם מילא תפקידים שונים. הוא היה אחראי על תכנון ובניית קתדרלת השילוש הקדוש.

## גלריה

File:A Moorhen A Gull A Scarlet Macaw and Red-Rumped A Cacique By A Stream in a Landscape by Philip Reinagle.jpg

File:Harrier Killing a Bittern by Philip Reinagle 1797.jpg

File:Philip Reinagle (1749-1833) - A Sportsman and His Dog - 515536 - National Trust.jpg

File:Man with Falcon by Philip Reinagle.jpg

File:Reinagle Penguin.jpg

File:Thomas Thornton Reinagle.jpeg

File:Reinagle musikalischer Hund.jpg

File:Philip Reinagle - Bulldog.jpg

File:Members of the Carrow Abbey Hunt by Philip Reinagle 1780.jpeg



## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1749
קטגוריה:בריטים שנפטרו ב-1833
אצבעות פטישון

**אצבעות פטישון** (באנגלית: **hammer toe**) הוא מצב רפואי בו יש עיוות של השרירים והרצועות במפרקי האצבעות, הגורם להן לכיפוף המדמה צורת פטיש. בשלב המוקדם של אצבעות פטישון, ניתן עוד להניע את מפרקי האצבעות, אך מצב מתקדם בו המפרק כבר נוקשה, דורש ביצוע של ניתוח. אנשים מבוגרים הם בעלי נטייה מוגברת לפתח אצבעות פטישון, כמו כן נשים נמצאות בסיכון גבוה יותר. אצבעות פטישון נובעת לרוב מנעילת נעליים לא מתאימות שיכולות לאלץ את הבוהן למצב כפוף, כגון נעלי עקב או נעליים קצרות או צרות מידי לכף הרגל. כיפוף האצבעות לפרקי זמן ארוכים עלול לגרום להתקצרות השרירים בהן, וכתוצאה מכך לעיוות האצבעות. תופעה זו קיימת לעיתים קרובות בשילוב עם בוהן קלובה, היכולה לאלץ את הבוהן הגדולה להסתובב פנימה ולדחוף את האצבעות האחרות, או בעיות אחרות בכפות הרגליים. בנוסף לכך, פציעות באצבעות הרגליים, אנשים שנולדים עם אצבע שנייה ארוכה יותר, דלקת פרקים וסוכרת עלולים גם להגביר את הסיכון לעיוותים בכף הרגל.

שרירי הבוהן עובדים בזוגות, אם השרירים המושכים לכיוון אחד חלשים בהרבה מאלה המושכים לכיוון השני, חוסר האיזון יכול לכופף את הבוהן. אם הכיפוף נמשך, כאשר הגידים והרצועות מתהדקים, הוא עשוי להיות קבוע. עיוותים בבוהן יכולים להיגרם גם כתוצאה מנזקים בשרירים, עצבים או מפרקים, כתוצאה ממצבים כמו דלקת מפרקים ניוונית, דלקת מפרקים שגרונית, שבץ מוחי, מחלת שארקו-מארי-טות, תסמונת כאב אזורי מורכב או סוכרת. במקרים רבים מספיק טיפול שמרני המורכב מפיזיותרפיה ונעילת נעליים חדשות עם קופסאות אצבעות רכות ומרווחות כדי לפתור את המצב, בעוד שבמקרים חמורים יותר או ארוכי טווח ייתכן שיהיה צורך בניתוח כדי לתקן את העיוות. בנוסף, ניתן לבצע תרגילי אצבעות שניתן לעשות בבית כדי למתוח ולחזק את השרירים. לדוגמה, האדם יכול למתוח בעדינות את האצבעות באופן ידני, או להשתמש בבהונות כדי להרים דברים מהרצפה.

## קישורים חיצוניים

* אצבעות פטישון, באתר כללית
* אצבעות פטישון, באתר Medico
* 

## הערות שוליים

קטגוריה:אורתופדיה
קטגוריה:בעיות רפואיות בכף הרגל
קטגוריה:הפרעות בצפיפות ובמבנה העצם
רוטבגה

**רוטבגה** (באנגלית: **Rutabaga**) או **סוויד** (באנגלית: **swede**) הוא זן תרבותי של כרוב הנאפוס שבשורשו עושים שימוש קולינרי. בין שמותיו הנוספים הם: **לפת שוודית**, **ניפ** (בסקוטלנד) ו**סנאגר** (בצפון אמריקה).

את הרוטבגה ניתן להכין למאכל במגוון דרכים, ונהוג גם לאכול את עליו. השורשים של הירק משמשים גם להאכלת חיות משק. בסקוטלנד, צפון אנגליה, מערב אנגליה ואירלנד התקיימה בעבר מסורת של גילוף השורשים בצורות שונות בעת ליל כל הקדושים.

## ליל כל הקדושים
### היסטוריה
במערב אנגליה, אירלנד וסקוטלנד נהוג היה לגלף את השורש לצורות שונות ואף לגלפו לפנסי ג'ק-או-לנטרן במטרה להדוף את הרוחות המזיקות שהסתובבו בערים בעת ליל כל הקדושים. בימי הביניים הסתובבו חבורות שעטו מסכות מפחידות, תוך שהן נשאו רוטבגה מגולפת שכונו בסקוטלנד כ"ראשי טומשי".

### כיום
מתחילת שנות השמונים הדלעת זמינה באופן נרחב באירופה, ולכן היא תפסה את מקומה של הרוטבגה במנהגי ליל כל הקדושים. באי מאן, פנסי ג'ק-או-לנטרן מלפת עדיין מגולפים בחג ההופ-טו-נא (חג קלטי הנחגג בתאריך ליל כל הקדושים), ומוארים באמצעות נרות או לפידים חשמליים. יש שמשתמשים בפנסים כדי לאסוף ממתקים בערב החג, בדומה למסורת תעלול או ממתק.

## קישורים חיצוניים

* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:מצליבים
קטגוריה:מאכלי ליל כל הקדושים
דרונגו פרדיסאוס

**דרונגו פרדיסאוס** (שם מדעי: *Dicrurus paradiseus*) הוא מין של ציפור ממשפחת הדרונגים החיה בדרום אסיה ודרום-מזרח אסיה באזור הטרופי, בעיקר סביב דרום ההימלאיה, רחבי הודו עד הרי גהט המערביים ומזרחה עד האי ג'אווה שבאינדונזיה. הוא מכונה גם **דרונגו זנב-מחבט** עקב שני הגדילים המפוארים שבקצה זנבו, שם המשותף למין קרוב *Dicrurus remifer* הקטן יותר מדרום ההימלאיה.
## מאפיינים
הדרונגו הוא עוף דומה לעורב ומעט קרוב אליו, אך שייך למשפחה אחרת. נוצותיו כחולות כהות עם ציצה זקורה מעל כיפת הראש ונוצות זנב ארוכות המיועדות להרשים נקבות. ישנם כמה הבדלים בגוונים בין התת-מינים. אורך הדרונגו 35 סנטימטרים ואורך הזנב כ-30 סנטימטרים בממוצע.

הדרונגו הוא עוף ג'ונגלים ויערות אחרים, חלקם פתוחים יותר והוא יכול להימצא עד למורדות הרים בגובה 1,200 מטרים. הדרונגו מחפש ביער פירות, זרעים שונים, חרקים וחולייתנים קטנים. בדומה למיני דרונגו אחרים הוא בעל יכולת חיקוי של עופות אחרים ולעיתים הוא מנצל את היכולת כדי להשמיע קריאת אזהרה דמיונית מטורפים, בעוד הוא מנסה לתפוס מזון של עופות שנבהלים.

הדרונגו נפוץ בטבע ואיננו בסכנת הכחדה.
## תת-מינים
* *Dicrurus paradiseus grandis*
* *Dicrurus paradiseus rangoonensis*
* *Dicrurus paradiseus paradiseus*
* *Dicrurus paradiseus johni*
* *Dicrurus paradiseus ceylonicnka*
* *Dicrurus paradiseus otiosus*
* *Dicrurus paradiseus nicobariensis*
* *Dicrurus paradiseus hypoballus*
* *Dicrurus paradiseus platurus*
* *Dicrurus paradiseus microlophus*
* *Dicrurus paradiseus brachyphorus*
* *Dicrurus paradiseus banguey*
* *Dicrurus paradiseus formosus*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:דרונגים
קטגוריה:הודו: עופות
קטגוריה:בנגלדש: עופות
קטגוריה:בעלי חיים שתוארו ב-1766
קטגוריה:עופות יערות הגשם של תת-היבשת ההודית
ויליאם מארלו

**ויליאם מארלו** (באנגלית: **William Marlow**; 1740 – 14 בינואר 1813) היה צייר נוף צייר ימי ואמן תצריבים אנגלי.

## ביוגרפיה
מארלו נולד בסאות'ווארק, לונדון. הוא בילה חמש שנים כתלמידו של הצייר הימי סמואל סקוט, ולמד גם באקדמיה של סנט מרטין ליין.

הוא הפך לחבר באגודת האמנים המאוחדת, ותרם בין השנים 1762 ל־1764 לתערוכות שלהם. הוא הועסק בציור נופים של בתים כפריים. משנת 1765 עד 1768, בעצת הדוכסית מנורת'מברלנד, הוא נסע לצרפת ולאיטליה. בשובו ללונדון הוא התגורר בכיכר לסטר, וחידש את תרומתו לחברת האמנים, שהוגדירה אותו כעמית בשנת 1771. בשנת 1788 עבר לטוויקנהאם והחל להציג באקדמיה המלכותית לאמנויות, שם הציג באופן קבוע עד 1796, ואז שוב, בפעם האחרונה, בשנת 1807.

הוא נפטר בטוויקנהאם ב־14 בינואר 1813.

## יצירתו
מארלו צייר בצבעי שמן ובצבעי מים, וצייר סצנות ימיות ונוף. הוא הושפע מריצ'רד וילסון וקנאלטו. לדברי המבקרים, "רישומיו חינניים אך חסרי עוצמה" ... "צבעי המים שלו חלשים למדי, אך ציוריו של התמזה אמיתיים וצבעוניותן עדינה".

נושאיו היו בדרך כלל סצנות כפריות בריטיות, אך הוא צייר כמה תמונות מהרישומים שלו באיטליה, וחרט כמה מהאחרונים, כמו גם כמה תמונות של התמזה. ציוריו של הגשרים בווסטמינסטר ובלאקפריארס בלונדון נחקקו להדפסים.

מארלו תרם לאלבום של ציורי צבעי מים שהמחיש את העיצובים החדשים של ויליאם צ'יימברס למבנים ובגני קיו. בשנת 1763 התמונות נחקקו ופורסמו בכרך שכותרתו תוכניות, ותצפיות על הגנים והבניינים של קיו בסארי. בשנת 1795 פרסם תלמידו לשעבר, ג'ון קרטיס, סט של שש תמונות איטלקיות מאת מארלו.

בציור שמן מ־1795, שנמצא כעת באוסף גלריית טייט, יצר מרלו פנטזיה אדריכלית בה העבירה את קתדרלת סנט פול מלונדון לתוך ונציה העיר האיטלקית.

מארלו הציג בסך הכל 152 עבודות – 125 בחברת האמנים, שתיים בחברה האמנית החופשית ו-25 באקדמיה המלכותית.

## גלריה

File:Blackfriars Bridge and St Pauls Cathedral, by William Marlow, 1788.JPG

File:Rome, a view of Saint Peter's Basilica.jpg

File:Vesuvius erupting at Night by William Marlow.jpg

File:William Marlow - Fresh Wharf, near London Bridge.jpg

File:A VIEW FROM RICHMOND, LOOKING TOWARDS TWICKENHAM by William Marlow.jpg

File:William Marlow - View of the Bay of Naples from Posillipo - WGA14120.jpg



## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1740
קטגוריה:בריטים שנפטרו ב-1813
אביב מארק

**אביב מארק** (נולד ב-21 במרץ 1963) הוא מוזיקאי ישראלי וסאונדמן.

אביב היה הסולן של להקת סאבווי סאקרס, ומוכר כסאונדמן בולט בסצנת הרוקנרול הישראלית ובמאות הפקות ופסטיבלים, עצמאיים ומסחריים.

## ביוגרפיה
אביב נולד בתל אביב לאב שעבד באל על ואם שעבדה כפקידה בכירה במשרד עורכי דין. בגיל 14 הגיש פינה של שירי הביטלס בגלי צה"ל בתוכניתו של אילי גורליצקי.

### כסאונדמן
בשנת 1987 החל לעבוד כסאונדמן בחברת "תל אור" ובשנת 1989 עבר לעבוד בחברת ההגברה והתאורה "בטי בם", שם הכיר את עמי שלו, ליאור מיכל, ניסים אליעז חבריו ללהקת סאבווי סאקרס. במהלך השנים עבד עם מאות להקות, ביניהן משינה, החברים של נטאשה, איפה הילד?, דני סנדרסון ושלמה ארצי. עבד בין היתר בתיאטרון הבימה במועדון "לבונטין 7" ובמאות הפקות ופסטיבלים כ"אינדינגב" ו"חוצמזה".

### כמוזיקאי
ב-1992 היה סולן להקת סאבווי סאקרס, הלהקה הוציאה שני אלבומים. האלבום הראשון קומות קרקע ומטה יצא בשנת 1994. האלבום השני שקט נפשי יצא בשנת 1996. הלהקה התפרקה בשנת 1998 בין היתר עקב תאונת עבודה של מארק בה ריסק את רגלו.
בשנת 2014 נערך מופע מחווה לאלבום הראשון של הלהקה, שהכנסותיו נתרמו למארק, בעקבות מצבו הרפואי שלא מאפשר לו לעבוד. במופע השתתפו בין היתר משינה, ברי סחרוף, מוניקה סקס, ומאור כהן.

בשנת 2000 הקים עם ניצן רימון את להקת "וונטולין".

בשנת 2004 הוציא עם הרכב הסופרגרופ "אביב מארק והפילהרמונית" את האלבום "מלמולים חסרי שליטה" בליבל פאסט מיוזיק. בלהקה היו חברים יהלי סובול ממוניקה סקס כגיטריסט, ברק שליט בבס ודניאל זייבלט מכנסיית השכל בתופים. האלבום יצא בלייבל פאסט מיוזיק.

בין 2009 ל-2012 ניגן ב"אביב מארק והבוסתן החשמלי". בהרכב היו חברים אושר סבג בתופים ודניאל מאיר בבס.

בשנת 2012 הקים את ההרכב "אביב מארק והמוות" ששונה יותר מאוחר לשם "אביב מארק והנצח". בהרכב היו חברים רם אוריון מנושאי המגבעת, אור אדרי וקובי כהן.

בשנת 2020 הוציא דרך נענע דיסק את הסינגל "לילה של רוק טיפתי" עם ההרכב "המפשעות". ובפברואר 2021 את הסינגל "הספירה לאחור".

במרץ 2022 יצא האלבום "בשעות הקרות". האלבום ברובו מתאר את התמודדתו עם המחלה הסופנית חסמת הריאה (COPD) ממנה הוא סובל. באלבום נגנו והלחינו בין היתר מאור כהן, יהלי סובול, יובל מנדלסון, אור אדרי, רם אוריון, ג'נגו ולהקת המפשעות.

בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

ב-3 בדצמבר 2024 הוציא את הסינגל "שינה רציפה", וב-4 בדצמבר 2025 את הסינגל "סינים"., לקראת אלבום שיצא במהלך 2026.  את שני השירים הלחין אביעד בן חיים, והקליפים לשני הסינגלים נוצרו על ידי מאור כהן.

## קישורים חיצוניים

*ריאיון עם אביב מארק, מתוך הבלוג המאזין
* 
* 
*תוכנית הרדיו אצבע בסכר מארחת את אביב מארק לרגל האלבום "בשעות הקרות", מתוך רדיו הקצה
* 

## הערות שוליים

קטגוריה:זמרים השרים בעברית
קטגוריה:זמרים-יוצרים ישראלים
קטגוריה:ישראלים שנולדו ב-1963
Franke

**פרנקה אחזקות** (באנגלית: **Franke Holding**) היא חברה שווייצרית המייצרת כיורים ומשטחי עבודה למטבחים.

נכון לשנת 2019 מעסיקה החברה כ-10,500 עובדים בכ-68 חברות באירופה, דרום וצפון אמריקה, אפריקה, אוסטרליה ואסיה.

מטה החברה הראשי נמצא בעיר ארבורג, שווייץ ומפעלי החברה נמצאים בסין, טורקיה, פורטוגל, רוסיה, רומניה, בולגריה והונגריה.

## היסטוריה
החברה הוקמה בעיר רורשך, בשנת 1911 על ידי הרמן פרנקה (Hermann Franke) כמפעל לייצור מתכות.

בשנת 1925, החלה בייצור כיורים העשויים מיריעת נחושת, גגות לתנורים, חלונות צוהר וחלונות דורמר.

בשנת 1934, יישמה עבודה בטכנולוגיית ריתוך חדשה והחלה בייצור סדרתי של כיורי ניקל ונירוסטה.

בסוף שנות השלושים, בנתה החברה מפעל חדש בעיר ארבורג, שווייץ ועובדי החברה העתיקו את מגוריהם אל העיר.
ממוזער|243x243px|משרדי החברה בעיר צ'סטרפילד
בתאריך 25 בינואר 1939, נפטר פרנקה ובנו וולטר ירש את מלוא עיזבונו ומונה למנכ"ל ולבעלים של החברה.

בשנת 1940, בעקבות התפתחותו של ענף הבניה, החלה בייצור כיורים ומטבחים לבתים פרטיים.

בסוף שנות הארבעים, ייצרה החברה את הסיר הראשון שלה שכלל מכסה והחלה לייצא את מוצריה אל שווקים זרים מחוץ לשווייץ.

בשנת 1950, החלה לייצור ציוד סניטרי לחדרי שירותים ורחצה.

בשנות השישים, הקימה החברה 13 חברות בת חדשות.

בשנת 1972, התקינה החברה את המטבח הראשון שלה בסניף מקדונלד'ס בעיר מינכן, גרמניה.

בשנת 1975, מונה ווילי פייפר (Willi Pieper) למנכ"ל החברה והוקמו 4 חברות בנות נוספות.

בסוף שנות השבעים, רכשה את חברת פרוגרסיב (Progressive Corporation) מהעיר פילדלפיה, ארצות הברית.

בשנת 1990, רכשה את חברת קרון פיניקס (Carron Phoenix) מהעיר פאלקירק, סקוטלנד. לאחר הרכישה הקימה החברה שני מפעלים בפולין ובצ'כוסלובקיה.

בשנת 2002, רכשה פרנקה את חברת סיסונס (Sissons), המסקת כיורי נירוסטה ומערכות רחצה בעיר צ'סטרפילד, אנגליה מפעל לייצור מכונות קפה של החברה נמצא בעיר סנט אולבנס.

בשנת 2018, מונה פטריק וולהאוזר (Patrik Wohlhauser) למנכ"ל החברה.

## קישורים חיצוניים

* 

## הערות שוליים

קטגוריה:שווייץ: תעשייה
קטגוריה:חברות שווייצריות
צל כבד (שיר)

**צל כבד** הוא סינגל של להקת הרוק הישראלית כשניקו תתחיל לדבר משנת 1997.

את השיר כתב והלחין פטריק סבג, סולן הלהקה.

## מצעדים
השיר הגיע למקום ה-39 במצעד הפזמונים העברי השנתי של תחנת הרדיו רשת ג' לשנת ה'תשנ"ז.

## קישורים חיצוניים
* צל כבד, באתר שירונט
* לדף השיר באתר הספרייה הלאומית

## הערות שוליים

קטגוריה:שירי 1997
קטגוריה:שירי רוק בעברית
פאו-פור-דאוש

[שמאל|ממוזער|259x259px|[עוגת נשמה|עוגות נשמה]]
**פאו-פור-דאוש** (בפורטוגזית: **Pão-por-Deus**, ובעברית: **לחם לאלוהים**) הוא מסורת של ילדים בסביבות גילאי 10 בפורטוגל. כמו כן, הוא מעין דבר מסורתי שמתאר הענקת עוגת נשמה לעניים ביום כל הקדושים. המאכל המוענק הוא מעין עוגת נשמה, אותה נהוג להעניק לאותם העניים בתקופת החג. שמו של מנהג זה עשוי להשתנות בין אזורי המדינה הרבים. למשל, בלייריה ובסביבתה היא מכונה "דיא דו בולינהו" ("יום העוגיות").

## תיאור
משעות הבוקר המוקדמות (8 או 9 בבוקר) ילדים נפגשים יחד ומסתובבים בשכונה, דופקים בכל הדלתות ובחנויות המקומיות ואומרים "פאו-פור-דאוש" למבוגרים שהם פוגשים. בתגובה, אנשים נותנים להם מתנות קטנות כמו עוגות דמוית לחם בטעם חזק של אניס ואגוזים, שוקולדים, ממתקים, אגוזים, פירות, או במקרים מסוימים כסף. בחנויות המקומיות המתנות שונות. ישנן חנויות שעשויות לתת לילדים פינוקים או חלק ממוצריה: אופים נותנים מעט לחם, דוכני פירות נותנים ערמונים וכולי.

באזורים המקומיים נותנים לילדים עוגה בשם "כספיאדה" (באנגלית: "caspiada") במסגרת המסורת הפולחנית הזו. לעוגות יש צורה של החלק העליון של הגולגולת.

הפאו-דה-דאוש או סנטורו הוא הלחם, או המנחה, המוענקים למתים. המולטה או סמגאיו (נקראים גם סבטינה, ראיבה דה קריאנצ'ה (בעברית: "זעם הילד") הוא הלחם, או המנחה, הניתנים כאשר ילד נולד.

## מקור
ישנן רשומות של ימי פאו-דה-דאוש שהתקיימו במאה ה-15. ב-1 בנובמבר 1755 בליסבון, לאחר שהרוב המכריע של תושבי העיר איבדו הכל בעקבות רעידת האדמה בליסבון, היו השורדים צריכים לבקש את הלחם הזה בערים השכנות.

## ראו גם
* עוגת ליל כל הקדושים
* עוגת נשמה

## קישורים חיצוניים

## הערות שוליים

קטגוריה:מאכלי ליל כל הקדושים
מיצ'ו סמיליאניץ'

**אוסטויה "מיצ'ו" סמיליאניץ**' (בסרבית: **Octoja "Мићо" Cмиљaнић**; נולד ב-4 בספטמבר 1974) הוא כדורגלן עבר סרבי ששיחק בעמדת הבלם.

## קריירה
סמיליאניץ' התחיל את הקריירה שלו בקבוצת הכדורגל של מלאדוסט אפאטין. בגיל 20, הצטרף לספרטק סובוטיצה, במדיה שיחק ארבע שנים. בקיץ , הצטרף לדיושג'ר מליגת העל ההונגרית.

בקיץ , חתם במ.ס. אשדוד מליגת העל שקמה באותו קיץ. באותה עונה, סמיליאניץ' שיחק בכל משחקי הקבוצה באותה עונה וכבש שלושה שערים.

בהמשך הקריירה, שיחק סמילאניץ' במ.ט.ק. בודפשט, פאניוניוס, בודפשט הונבד וסופורוני.

## תארים
; בודפשט הונבד
*הגביע ההונגרית: , 

## קישורים חיצוניים

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני ספרטק סובוטיצה
קטגוריה:כדורגלני דיושג'ר
קטגוריה:כדורגלני מועדון ספורט אשדוד
קטגוריה:כדורגלני מ.ט.ק. בודפשט
קטגוריה:כדורגלני פאניוניוס
קטגוריה:כדורגלני בודפשט הונבד
קטגוריה:כדורגלנים זרים בישראל
קטגוריה:ספורטאים סרבים בהונגריה
קטגוריה:ספורטאים סרבים בישראל
קטגוריה:ספורטאים סרבים ביוון
קטגוריה:סרבים שנולדו ב-1974
Other People's Heartache

**Other People's Heartache** היא סדרת מיקסטייפים של הלהקה הבריטית באסטיל.

סדרת המיקסטייפים כוללת ארבעה חלקים.

## חלק ראשון
החלק הראשון בסדרת המיקסטייפים נקרא **Other People's Heartache**. המיקסטייפ מכיל גרסאות כיסוי שהקליטה הלהקה, והוא יצא לאור באופן עצמאי ב-17 בפברואר 2012 להורדה חינמית. לדברי סולן הלהקה דן סמית', הלהקה התבקשה למחוק את המיקסטייפ לאחר הוצאתו.

המיקסטייפ כולל גרסאות כיסוי לשירים מתקופות שונות, ביניהן גרסת כיסוי לשיר "The Rhythm of the Night", שהיה להיט בשנות ה-90, המשולבת עם "Rhythm Is a Dancer" שיצא גם הוא באותה תקופה, ומנגד גרסת כיסוי לשיר "Blue Jeans" שיצא לאור בשנת 2012, כחודש לפני שפורסם המיקסטייפ.

הרצועות "Of the Night" ו-"What Would You Do?" נכללו מאוחר יותר בהוצאה המחודשת של אלבום הבכורה של הלהקה, All This Bad Blood, והראשונה יצאה לאור כסינגל ממהדורה זו.

### רשימת רצועות

## חלק שני

**Other People's Heartache, Pt. 2** הוא המיקסטייפ השני בסדרה, שיצא לאור באופן עצמאי ב-10 בדצמבר 2012 להורדה חינמית.

בדומה לחלק הקודם, המיקסטייפ מורכב בעיקרו מגרסאות כיסוי, סימפולים, ציטוטים מסרטים ושירים של הלהקה.

### רשימת רצועות

## חלק שלישי

**VS. (Other People's Heartache, Pt. III)** הוא החלק השלישי בסדרת המיקסטייפים, והראשון שיצא לאור באופן מסחרי. המיקסטייפ יצא לאור על ידי חברת התקליטים וירג'ין רקורדס, ב-5 בדצמבר 2014.

המיקסטייפ מורכב משירים של הלהקה בהשתתפות אמנים רבים, ללא סימפולים, בשונה משני המיקסטייפים הקודמים בסדרה, בהם סימפלה הלהקה קטעים מסרטים וביצעה גרסאות כיסוי לשירים, דבר שהוביל לתביעות.

### רשימת רצועות

### ביקורות
במגזין הגרדיאן קיבל המיקסטייפ ציון של 3/5, ונכתב כי "הרוב מבין שמונת שיתופי הפעולה כאן מרגישים רעננים", ו"באופן כללי, ככל ששיתוף הפעולה מוזר יותר כך הוא טוב יותר". ציון זהה קיבל המיקסטייפ גם מ-דיגיטל ספיי, שם צוינו השירים "Fall Into Your Arms" ו-"Bite Down" כ"נקודות השיא" בו. המגזין המקוון PopMatters נתן למיקסטייפ ציון של 7/10, שם תואר המיקסטייפ כ"עוד הוצאה משובחת לקבוצה המרשימה הזו, שמוכיחה, בדומה לקודמותיה, שבאסטיל עושה את העבודה הכי חכמה שלה כשהיא לא עובדת על אלבום אולפן".

### מיקומי שיא

## חלק רביעי

**Other People's Heartache, Pt. 4** הוא המיקסטייפ הרביעי בסדרה. המיקסטייפ יצא לאור ב-7 בדצמבר 2018 דרך חברת התקליטים וירג'ין רקורדס.

### רשימת רצועות

## הערות שוליים

קטגוריה:אלבומי באסטיל
קטגוריה:מיקסטייפים באנגלית
הוועד היהודי של טהראן

**הוועד היהודי של טהראן**, שנרשם רשמית בשנת 1934, הוא ארגון גג של כל הארגונים היהודיים הפועלים למען יהודי איראן.

## היסטוריה
הוועד היהודי של טהראן הוקם בשנת 1270 בלוח השנה המוסלמי, על ידי קבוצת מנהיגים יהודים בטהראן. הוא הוקם בשם "חברה", לאחר מכן שונה ל"וועד בית הספר היהודי", ובשנת 1317 בלוח המוסלמי, שונה שם הוועד ל"וועד היהודי של טהראן". שנה לאחר מכן הוא נרשם רשמית. כשהוועד הוקם, היו חברים בו בין השאר, איוב לוקמאן נהוראי, אנייתוללה מונטכאב, עבדאללה גולשאן, מורטזה מועלם, זיה נהוראי, עזיז אלגניאן, יהודה הרוניאן, אשהאג ברוכים, רוחלה בן רוחי, לזר סאפאני, ואפיני פמילי.

## פעילויות
הוועד היהודי של טהראן אחראי על 25 בתי כנסת הקיימים באיראן, בית החולים כיריקה בעודלאג'אן  (שכונה יהודית היסטורית), בית הקברות היהודי בדרך חוראסאן, בית מטבחיים כשר, ובתי ספר ומרכזי ספורט רבים. הוועד עושה פעולות נוספות כגון טיפול בקשישים ואפיית מצות לחג הפסח.

בנוסף, הוועד הקים בטהראן סמכות משפטית יהודית השולטת בעניינים יהודיים.

## הוועד כיום
יושב ראש הוועד הנוכחי הוא רחמטוללה רפי. לפניו שימש כיו"ר ד"ר סיאמק מרה סדק שהוא כיום הנציג היהודי בפרלמנט האיראני. לפני מרה סדק, כיהן כיו"ר הרון ישעיה. ב־26 בינואר 2007, כתב ישעיה מכתב לנשיא מחמוד אחמדינז'אד בנושא הערותיו להכחשת השואה, והמכתב הביא לתשומת לב תקשורתית ברחבי העולם.

כיום ממומן באמצעות הוועד היהודי מרכז הצדקה ובית החולים ד"ר ספיר בטהראן. זהו בית חולים הפועל בחינם ומטפל במאות חולים נזקקים, בלי קשר לאמונתם או השתייכותם הדתית.

## ראו גם
* קהילת יהודי טהראן

## הערות שוליים

קטגוריה:ארגונים פוליטיים יהודיים
קטגוריה:יהדות איראן ופרס
קטגוריה:יהודים איראנים ופרסים
קטגוריה:יהדות טהראן
סוניל צ'הטרי

**סוניל צ'הטרי** (בהינדית: **सुनील छेत्री**; נולד ב-3 באוגוסט 1984) הוא כדורגלן הודי, המשחק בעמדת החלוץ במומבאי סיטי.

צ'הטרי הוא שיאן ההופעות ומלך שערי נבחרת הודו בכל הזמנים.

## קריירת מועדונים
צ'הטרי התחיל את הקריירה שלו בקבוצת הנוער "סיטי פוטבול קלאב" ובגיל 18 הצטרף לקבוצת הבוגרים של מוהון באגן.

בשנת , צ'הטרי חתם בJCT. בעונתו הראשונה בקבוצה צ'הטרי כבש שלושה שערים. בעונת , צ'הטרי כבש 11 שערים וסייע לקבוצתו לסיים במקום השני בליגה. באוקטובר , עורר עניין בלידס יונייטד ובאשטוריל, אך המעבר מעולם לא יצא לפועל.

בקיץ , צ'הטרי חתם במזרח בנגל. ב-26 בספטמבר 2008, צ'הטרי ערך את הופעת הבכורה שלו בקבוצה, בניצחון 1–3 נגד צ'יראג יונייטד, בו גם כבש את שער הבכורה שלו בקבוצה. ב-22 במאי 2009, צ'הטרי חתם בדמפו.

במרץ , צ'הטרי יצא למבחנים בקנזס סיטי ויזרדס. ב-24 במרץ, חתם בקבוצה והפך לכדורגלן ההודי השלישי בהיסטוריה שחותם בקבוצה מחוץ להודו ולהודי הראשון ב-MLS. ב-14 באפריל, ערך את הופעת הבכורה שלו בקבוצה בהפסד 1–2 לקולורדו ראפידס במסגרת גביע ה-US Open. ב-5 בפברואר 2011, צ'הטרי שוחרר מהקבוצה.

ב-10 בפברואר 2011, צ'הטרי חזר להודו וחתם בצ'יראג יונייטד.

ב-22 ביולי 2011, צ'הטרי חתם במוהון בגאן.

ב-4 ביולי 2012, צ'הטרי חתם בקבוצת המילואים של ספורטינג ליסבון. ב-13 בפברואר 2013, צ'הטרי הושאל לקבוצת האחים צ'רצ'יל עד לסיום העונה.

ב-19 ביולי 2013, צ'הטרי חתם בבנגלור.

ב-10 ביולי 2015, צ'הטרי חתם במומבאי סיטי מהסופר ליג ההודי. בינואר , צ'הטרי הושאל לבנגלור עד לסיום העונה.

בינואר , חתם בבנגלור.

## קריירה בינלאומית
בצעירותו, צ'הטרי בנבחרות הצעירות של צ'הטרי. ב-12 ביוני 2005, צ'הטרי ערך את הופעת הבכורה שלו בנבחרת הודו, בתיקו 1-1 נגד .

צ'הטרי זכה עם הנבחרת בגביע האתגר האסיאתי, גביע דרום אסיה וגביע נהרו, והשתתף עמה בגביע אסיה בכדורגל 2011 וגביע אסיה בכדורגל 2019.

ב-15 באוקטובר 2019, צ'הטרי נכנס לרשימת עשרת הכובשים הבכירים בזירה בינלאומית.

נכלל בסגל נבחרת הודו לטורניר גביע אסיה 2023.

## תארים
; דמפו
*ליגת העל ההודית: 

; האחים צ'רצ'יל
*ליגת העל ההודית: 

; בנגלור
*הסופר ליג ההודי: 
*ליגת העל ההודית: , 
*גביע הפדרציה ההודי: , 
*הסופר קאפ ההודי: 

; נבחרת הודו
*גביע האתגר של ה-AFC: 
*גביע דרום אסיה: , 
*גביע נהרו: , , 

; אישיים
*הכדורגלן המצטיין בליגת העל ההודית (ההתאחדות לכדורגל בהודו): , , , , , 
*כדורגלן השנה בליגת העל ההודית (איגוד הכדורגלנים בהודו): , 
*הכדורגלן המצטיין בגביע האתגר של ה-AFC: 
*הכדורגלן המצטיין בגביע דרום אסיה: 
*הכדורגלן המצטיין בליגת העל ההודית: 
*הכדורגלן המצטיין בסופר ליג ההודי: 
*הדמות האסיאתית: 
*פרס רטנה לכדורגל: 

; מחוץ לכדורגל
*פרס ארג'ונה, על ידי ממשלת הודו כהוקרה על הישגיו הבולטים בספורט: 
*פדמה שרי, הפרס האזרחי הרביעי הגבוה ביותר בהודו: 

## קישורים חיצוניים

## הערות שוליים

קטגוריה:כדורגלנים הודים
קטגוריה:חלוצי כדורגל הודים
קטגוריה:כדורגלני מזרח בנגל
קטגוריה:כדורגלני ספורטינג קנזס סיטי
קטגוריה:כדורגלני בנגלור
קטגוריה:כדורגלני מומבאי סיטי
קטגוריה:כדורגלני נבחרת הודו
קטגוריה:כדורגלני גביע אסיה 2011
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים זרים בארצות הברית
קטגוריה:ספורטאים זרים בפורטוגל
קטגוריה:הודים שנולדו ב-1984
טקס פרסי לורנס אוליבייה 1977

**טקס פרסי איגוד תיאטראות וסט אנד לשנת 1977** נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984.

## זוכים ומועמדים

## הפקות עם מועמדויות וזכיות מרובות
הפקות הבאות היו מועמדות למספר פרסים:
* 4: *Privates on Parade*
* 3: *Bubbling Brown Sugar* ו-*Just between Ourselves*
* 2: "פארסה בחדר המיטות", *Cause Célèbre*, *Dusa, Fish, Stas and Vi*, "המלך ליר", "מקבת'", *Once a Catholic *,*State of Revolution*, "סטיבי", *The Fire That Consumes*, *The Kingfisher*, "המחרשה והכוכבים", "וולפונה" ו-*Wild Oats*

ההפקות הבאות זכו במספר פרסים:
* 2: *Privates on Parade*

## קישורים חיצוניים
* פרס אוליבייה לשנת 1977

קטגוריה:טקסי פרס אוליבייה
קטגוריה:1977 בממלכה המאוחדת
בית הכנסת אסמרה

**בית הכנסת אסמרה** (בערבית: **معبد أسمرا**) הוא השריד היחיד ששרד מקהילת יהדות אריתריאה באריתריאה. בית הכנסת נבנה בשנת 1906, עם התבססותה של הקהילה הצעירה, שרובה הגרה לאריתריאה מעדן שבתימן בסוף המאה ה-19. המתחם כולל בית קברות יהודי, כיתות לימוד ואולם ראשי שיכול להכיל עד 200 איש. הקהילה מנתה בשיאה כמה מאות אנשים, ורובם ככולם עזבו את המדינה או נפטרו. את בית הכנסת מתחזק כיום היהודי היחיד שנשאר מהקהילה, שמואל כהן.

הבניין נבנה בתקופה הקולוניאלית האיטלקית, כחלק מהנסיון של איטליה להקים במזרח אפריקה אימפריה איטלקית. חזית המבנה, בסגנון נאו-קלאסי, מכוסה באבני פסיפס לבנות, ובה חלון רוזטה עגול שבמרכזו מגן דוד. לצד הכניסה ישנן שתי גומחות שבהן עיטוי פסיפס של מנורת שבעת קנים, ולוחות הברית. המבנה מוקף בחומות הסגורות בשער ברזל יצוק עם עיטורים יהודיים.

## קישורים חיצוניים
* אתרים דתיים באסמרה
* 
* ביקור בבית הכנסת, (באיטלקית, כולל תמונות).

## הערות שוליים

קטגוריה:אפריקה: בתי כנסת
קטגוריה:אסמרה
עקומת מגפה

**[[עקומה|עקומת]] [[מגפה]]**, הידועה גם כ**עקומה אפידמית** (באנגלית: **Epidemic Curve**) או **עקומה אפידמיולוגית** (באנגלית: **Epidemiological Curve**), היא תרשים סטטיסטי המשמש באפידמיולוגיה כדי להמחיש את הופעתה של התפרצות מחלה. היא יכולה לסייע בזיהוי אופן העברת המחלה. היא יכולה גם להראות את גודל המחלה, בין אם מקרים מקובצים (באזור או באזורים מסוימים) ובין אם קיימות חריגות מקרים בודדות, מגמתה לאורך זמן ותקופת הדגירה שלה. עקומת מגפה יכולה לתת לחוקרי ההתפרצות מושג אם סביר שההתפרצות היא ממקור נקודתי (כמו מעובדי מזון), ממקור משותף מתמשך (עם זיהום מתמשך) או ממקור הפצה (העברה בעיקר בין אנשים).

עקומות מגפה מראות בדרך כלל את תדירות המקרים החדשים בהשוואה למועד התפרצות המחלה.

## דוגמאות
### [[הפטיטיס A]]
[מסגרת|התפרצות ממקור משותף של [הפטיטיס A בנובמבר–דצמבר 1978]]
עקומת מגפה זו מציגה את המקרה הראשון המשוער, המכונה מקרה המפתח (index case), ב-6 בנובמבר 1978. כעבור 4 ימים חלה עלייה תלולה במספר המקרים, ואחריה העקומה הצטמצמה לאפס. חלק מהמקרים היו של עובדי מזון, וחלקם מקרים שניוניים. העקומה הראתה שכנראה מדובר בהתפרצות ממקור משותף. לפעמים, ניתן היה לחשוף מקרים ימים או שבועות מראש, ומחלות עם תקופות דגירה ארוכות יותר היו משטחות את עקומות המגפה ומנמיכות את הפסגות.

### מחלת הקורונה

התיאור הראשון של עקומות אפידמיולוגיות ממגפת הקורונה הראה דפוס של "התפרצות מעורבת". לטענת החוקרים, ככל הנראה התרחשה התפרצות ממקור משותף מתמשך בשוק מאכלי הים של ווהאן בדצמבר 2019, אולי ממספר אירועים זואונוטיים (של העברת מחלה מבעלי חיים לבני אדם). נכון למועד פרסום המחקר, לא ידוע איזו חיה כנראה הייתה המאגר המקורי של הנגיף, או כיצד הועבר במקור לבני אדם. בעקבות זאת גילו החוקרים כי ההתפרצות הפכה ככל הנראה למקור הפצה, כלומר הנגיף הפך להיות מסוגל לעבור מאדם לאדם. הניו יורק טיימס פרסם סימולטור עקומות הן עבור ארצות הברית והן עבור העולם, בו המבקר יכול "לשחק" עם הפרמטרים הבסיסיים כדי לקבל תוצאות שונות.

## ראו גם
* ריחוק חברתי
* שיטוח העקומה

## קישורים חיצוניים

## הערות שוליים

קטגוריה:אפידמיולוגיה
קטגוריה:עקומות
בית הכנסת מואנסה

ממוזער|200x200 פיקסלים|הפנים הרעוע של בית הכנסת לשעבר
**בית הכנסת מוּאַנְסָה** (בערבית: **معبد موانسة**) נמצא בכפר מוּאַנְסָה, הממוקם ממערב לעיר זַרְזִיס בתוניסיה. לא רחוק מבית הכנסת נמצא בית קברות יהודי.

מועד בנייתו המדויקת של בית הכנסת אינו ידוע. בית הכנסת ובית העלמין היהודי הסמוך ננטשו בשנות השבעים בגלל חיסול הקהילה היהודית במקום והיהודים האחרונים שעזבו את הכפר. פנים בית הכנסת נפגע קשות.

## קישורים חיצוניים
* תמונת בית הכנסת במפות גוגל
* בתי כנסת בתוניסיה

## הערות שוליים

מואנסה
מואנסה
עונת 2016/2017 בליגה הבלקנית בכדורסל

**עונת 2016/2017 ב[[הליגה הבלקנית בכדורסל|ליגה הבלקנית בכדורסל]]** (BIBL) הייתה העונה ה-9 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-10 באוקטובר 2016 והגמר הכפול נערך ב-11 וב-18 באפריל 2017. בתחרות השתתפו 12 קבוצות, 4 מ מצפון מקדוניה, 4 מקוסובו, 2 ממונטנגרו, 1 מבולגריה ו-1 מאלבניה.

## מתכונת התחרות
לעונה זו נרשמו למפעל כ-12 קבוצות שחולקו לשני בתים של 6 קבוצות.
6 הקבוצות בכל בית שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-10 משחקים כאשר 4 הראשונות מכל בית העפילו לשלב הבתים השני. בשלב הבתים השני התחרו 8 קבוצות כ-4 בכל בית במתכונות זהה לסבב הבתים הראשון, שני משחקים בית וחוץ מול כל קבוצה, סך הכל 6 משחקים. כאשר בסיום, הראשונה מכל בית מעפילה באופן אוטומטי לחצי הגמר והקבוצות שסיימו במקום 3 ו-4 מתחרות ביניהן בשלב רבע הגמר.

ברואה זכתה באליפות הליגה בפעם הראשונה.

## שלב הבתים הראשון
### בית א'

### בית ב'

## שלב הבתים השני
### בית ג'

### בית ד'

### רבע הגמר

### חצי גמר

#### גמר

קטגוריה:תחרויות כדורסל ב-2017
קטגוריה:תחרויות כדורסל ב-2016
קטגוריה:עונות בליגה הבלקנית בכדורסל
קטגוריה:2016 באירופה
קטגוריה:2017 באירופה
נייט ביורקגרן

**נייט ביורקגרן** (באנגלית: **Nate Bjorkgren**; נולד ב-20 ביוני 1975) הוא מאמן כדורסל אמריקאי.

## קריירת מכללות
ביורקגרן נולד וגדל בעיר סטורם לייק שבאיווה, ובשנת 1994 החל ללמוד באוניברסיטת דקוטה הדרומית. בתקופתו בקבוצת הכדורסל של האוניברסיטה הכיר את ניק נרס, ששימש אז כעוזר מאמן בקבוצה. בין השנים 1996–1998 למד באוניברסיטת בואנה ויסטה אשר בעיר ילדותו.

## קריירת אימון
### השנים הראשונות
בשנת 2002 עבר ביורקגרן להתגורר בפיניקס, אריזונה, ושנתיים לאחר מכן החל לאמן בליגת התיכונים המקומית.

בשנת 2007 מונה לעוזרו של ניק נרס, מאמן קבוצת איווה אנרג'י מליגת הפיתוח של ה-NBA, לקראת עונת הבכורה של המועדון. בעונת 2010/2011 השיגה הקבוצה את המאזן הטוב ביותר בליגה, 37–13, וזכתה באליפות הראשונה בתולדותיה.

בקיץ 2011, לאחר 4 עונות כעוזר מאמן באיווה, מונה למאמן הראשי של קבוצת דקוטה ויזארדס. בעונת 2012/2013, בה שינתה את שמה ל"סנטה קרוז ווריורס", העפילה הקבוצה לגמר ליגת הפיתוח, אולם הפסידה בתוצאה 0–2 מול ריו גרנדה ואלי ויפרס, אותה אימן ניק נרס. בעונת 2013/2014 אימן את קבוצת איווה אנרג'י, ושנה לאחר מכן עבר לאמן את בייקרספילד ג'אם; בשתי העונות הודחו קבוצותיו בסיבוב הפלייאוף הראשון.

בכל 4 עונותיו כמאמן ראשי בליגת הפיתוח רשמו קבוצותיו מאזן ניצחונות גבוה יותר מאשר בעונה הקודמת, כאשר ב-3 מהעונות השיפור היה של 10 ניצחונות או יותר.

### ליגת ה-NBA
ביולי 2015 מונה ביורקגרן לעוזר מאמן בקבוצת פיניקס סאנס מליגת ה-NBA. בשתי עונותיו עם הקבוצה רשמו הסאנס מאזן כולל של 47 ניצחונות ו-117 הפסדים (28.7%), תחת המאמנים הראשיים ג'ף הורנסק וארל ווטסון.

לקראת עונת  הצטרף לטורונטו ראפטורס בתור סקאוט, ובקיץ 2018 עבר לצוות האימון של הקבוצה, אותה אימן חברו ניק נרס. בעונת  זכה עם הראפטורס באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר.

באוקטובר 2020 מונה ביורקגרן למאמן הראשי של קבוצת אינדיאנה פייסרס, במקומו של נייט מקמילן. לאחר עונה אחת בלבד פוטר מהתפקיד, והוחלף על ידי ריק קרלייל.

## קישורים חיצוניים

## הערות שוליים

קטגוריה:אמריקאים ילידי איווה
קטגוריה:מאמני כדורסל אמריקאים
קטגוריה:מאמני אינדיאנה פייסרס
קטגוריה:בוגרי אוניברסיטת דקוטה הדרומית
קטגוריה:אמריקאים שנולדו ב-1975
ג'קי חזקיה

**יעקב (ג'קי) חזקיה** (14 בפברואר 1937 – 16 בספטמבר 2018) היה קצין בצה"ל בדרגת תת-אלוף. שימש מפקד חטיבת הראל, סגן מפקד חטיבה 7 במלחמת יום הכיפורים ומפקד גדוד 184.

במלחמת ששת הימים פיקד על פלוגה בגדוד 82. למד בטכניון ובמכללה לפו"ם. במלחמת יום הכיפורים שימש סגן מפקד חטיבה 7. לאחר המלחמה שימש מפקד חטיבת הראל. השתחרר ב-1981 והצטרף לרשימת ישראל אחת בראשות יצחק יצחקי.

## קישורים חיצוניים
* אל"ם (מיל') אילן סהר, תא"ל (במיל') ג'קי חזקיה - הסמח"ט שנותר בצל, **[[יד לשריון|שריון]]** 55, אוגוסט 2019, עמ' 60–62

## הערות שוליים

קטגוריה:תתי-אלופים בצה"ל
קטגוריה:מפקדי חטיבת הראל
קטגוריה:בוגרי הטכניון - מכון טכנולוגי לישראל
קטגוריה:חיילי חטיבה 7
קטגוריה:מפקדי פלוגות במלחמת ששת הימים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1937
קטגוריה:ישראלים שנפטרו ב-2018
יברכך

"**יברכך**" הוא שיר שהלחין דוד וינקרנץ למילים מתוך ספר תהילים, וביצעה במקור אילנה רובינא. השיר זכה במקום הראשון בפסטיבל הזמר החסידי בשנת 1970.

## רקע
את השיר הלחין המוזיקאי דוד וינקרנץ מתוך פרק קכ"ח בספר תהילים. 
השיר זכה במקום הראשון בפסטיבל הזמר החסידי בביצועה של הזמרת אילנה רובינא, בתם של שחקנית התיאטרון חנה רובינא והמשורר אלכסנדר פן. 
השיר נחשב כאחד מהקלאסיקות מאותו פסטיבל.

## ביצועים
את השיר ביצעו בין היתר שלמה ארצי, דודו פישר, צמד רעים, צמד הפרברים, עליזה קשי, אסנת פז, איתן מסורי.
בשנת 2015, מלחין השיר, דויד וינקרנץ, ביצע את השיר בפסטיבל הכלייזמרים בצפת, עם להקת הכלייזמר "מתוק מדב"ש".

## קישורים חיצוניים

* לדף השיר באתר הספרייה הלאומית
* אקורדים לשיר יברכך, באתר Tab4u

## הערות שוליים

קטגוריה:שירי אילנה רובינא
קטגוריה:שירי שלמה ארצי
קטגוריה:שירי הפרברים
קטגוריה:שירים שזכו בפסטיבל הזמר החסידי
קטגוריה:שירים בעברית
יגואר Mark IX

**יגואר Mark IX** (באנגלית: **Jaguar Mark IX**) היא מכונית סלון מפוארת מתוצרת יצרנית רכבי היוקרה הבריטית **[[יגואר (יצרן רכב)|יגואר]]**, אשר יוצרה בין השנים 1959 – 1961 בבריטניה.

## "יגואר Mark IX"
* יוצרו 10,009 יחידות.
* 4 דלתות.
* 4–5 מושבים.
* מנוע בנזין קדמי-אורכי.
* סוג הנעה: הנעה אחורית.
* 4 בלמי דיסק.
* הגה כוח (סטנדרט).
* צמיגים: 6.70–16 אינץ'.
* קיבולת מכל דלק: 77 ליטר.

### תאוצות
* תאוצה בין 0–48.28 קמ"ש (30 מייל) היא 4.2 שניות.
* תאוצה בין 0–97 קמ"ש היא 10.1 שניות.
* תאוצה בין 0–161 קמ"ש היא 28.8 שניות.

## גלריה

קובץ:Jaguar Mark IX - left.jpg | "יגואר Mark IX"
קובץ:Jaguar Mark IX - front.jpg | "יגואר Mark IX"
קובץ:1960 Jaguar MK IX back side view.JPG | "יגואר Mark IX", שנת 1960
קובץ:Jaguar Mark IX 1959 reg Jan 1960 3781cc.jpg | "יגואר Mark IX", שנת 1959
קובץ:Jaguar Mark IX rear.jpg | "יגואר Mark IX"
קובץ: 1960 Jaguar Mark IX 3.8 Rear.jpg | "יגואר Mark IX", שנת 1960
קובץ:Jaguar Mk IX, Bj. 1960 (2015-09-12 3666 b).JPG | "יגואר Mark IX", שנת 1960
קובץ:1960 Jaguar MK IX interior by night.JPG | "יגואר Mark IX", שנת 1960 - מבט לתוך הרכב
קובץ:Jaguar MK-IX 1960 Interior.jpg | "יגואר Mark IX", שנת 1960 - מבט ללוח מחוונים


## ראו גם
* יגואר
* יגואר Mark X
* יגואר XKSS

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1959
קטגוריה:מכוניות בריטיות
Mark IX
יצחק מאיר פלינטנשטיין

רבי **יצחק מאיר פלינטנשטיין** (נולד באוגוסט 1942, א' באלול ה'תש"ב) הוא האדמו"ר מקופיטשניץ.

## ביוגרפיה
נולד לאהרן דוד ולבת שבע, בתו של רבי אברהם יהושע השיל מקופיטשניץ. גדל בבית דוד אמו, רבי אברהם יעקב פרידמן מסדיגורה. בזיווג ראשון נישא לחוה, בתו של רבי יוחנן טברסקי מרחמסטריווקה. רעייתו נפטרה בה'תשכ"ב, ולא נולדו לו ילדים ממנה. בזיווג שני התחתן עם מלכה, בת הרב נפתלי הירץ פוגל.

למד בישיבת פוניבז'. אחר נישואיו עסק בהוצאה לאור של ספרי חסידות, במכון שפתי צדיקים שהקים.

בשנת ה'תשנ"ה מונה כאדמו"ר מקופיטשניץ.

מרכז חצרו בשכונת עזרת תורה בירושלים, ובתי מדרש נוספים בבית שמש, בלייקווד ובסטטן איילנד.

## צאצאיו
;בניו:
* **אברהם יעקב**, חתן רבי ישראל צבי יאיר דנציגר מאלכסנדר
*הרב **בנימין**, רב ביהמ"ד "אוהב ישראל" קופיטשניץ ברמת בית שמש וחתן רבי חיים אברהם מבוסטון בורו פארק
* **נפתלי הירץ** ראש מכון שפתי צדיקים. חתן רבי אברהם מסטרטין-העיר העתיקה
*הרב **יהושע העשיל**, רב ביהמ"ד "אור יהושע" קופיטשניץ בלייקווד, חתן רבי יחיאל מיכל בנו של רבי שלום פלאם מסטרטין
* הרב **שלמה חיים**, רב בית המדרש בסטטן איילנד. חתן בנו של האדמו"ר מקוסון.
* הרב **ישראל**, חתן הרב אלכסנדר ליפא אייכנשטיין מלונדון, ראש כולל בבית המדרש

;חתניו:
* **הרב [[יוסף רבינוביץ']]**, האדמו"ר מביאלה
* **ישעיה דוד מלכיאל** נכד האדמו"ר רבי יוחנן מטולנא
* **ישראל שטרולי** בן הנגיד משה שטרולי מאנטוורפן

## קישורים חיצוניים
* 
* האדמו"ר מקופיטשניץ, באתר JDN

## הערות שוליים

יצחק מאיר פלינטשטיין
קטגוריה:משפחת השיל
קטגוריה:ירושלים: אדמו"רים
קטגוריה:בוגרי ישיבת פוניבז'
קטגוריה:ראשי מכוני מחקר תורניים
פגיעות מבנים

**פגיעוּת** של מבנים היא מדד להיותו של מבנה חשוף לנזק. הפגיעות היא ההפך מעמידוּת. עמידות מוחלטת תקבל את הערך 1, ופגיעות מוחלטת את הערך 0. כלומר, העמידות היא 1 פחות הפגיעות.

## פגיעות לרעידת אדמה
[ממוזער|הטבלה מתארת את ההתפלגות היחסית של הנזק במבנים על פי איכותם, ביישובים שצפויה בהם [עוצמה סייסמית נתונה. זו מסומנת בספרות רומיות, ואיכויות הבנייה מסווגות על פי רמת תאוצות הקרקע שמבנים אלה באיכות: B, A ו- C אמורים לשרוד אותן ללא נזק מבני. הטבלה היא ע"פי סולם MSK-64 ולהמחשה בלבד. מטריצה זו נבחרה להצגה עקב פשטותה. כיום קיימות מטריצות פגיעות מורכבות ומפורטות הרבה יותר. בעקבות: רון אבני, 1999, עמ' 44ב'.]]
פגיעות מבנים במקרה של רעידת אדמה מוגדרת כ-"שיעור הנזק שייגרם למבנה כלשהו כתוצאה מתאוצות הקרקע בעוצמה סייסמית נתונה באתר נתון".. הפגיעות היא למעשה הפרמטר שנותן את המימד הכמותי לסולמות להערכת העוצמה סייסמית. זו מוערכת על בסיס תצפיות אודות איכות הבנייה (שמבטאת את רמת פגיעות המבנה) ודרגת הנזק שנגרמה למבנה זה. לעוצמה הסייסמית מתאם ברמה גבוהה יחסית למשתנה של תאוצת הקרקע המקסימלית באתר. העוצמה הסייסמית מהווה בסיס להכנת תרחישים לרעידות אדמה עתידיות. התרחיש מתבסס על הערכה בדבר העוצמה הסייסמית הצפויה בכל ישוב או בשכונה של עיר גדולה. על פי מטריצות פגיעות המתבססות על תצפיות ברעידות אדמה רבות, ניתן להעריך ברמת מובהקות גבוהה יחסית, את ההתפלגות היחסית של הפגיעה במבנים על פי איכותם, ועל פי דרגות הנזק שייגרמו להם - ראו דוגמה במטריצת הפגיעוּת משמאל.
### שיפור עמידות לרעידות אדמה

ניתן לשפר את עמידות המבנים וממילא להקטין את פגיעותם, זאת על ידי חיזוקם. מסוף שנת 2005, מתקיים בישראל ניסיון ממוסד להקטין את פגיעותם של בניינים משותפים המשמשים למגורים. זאת באמצעות תוכנית המתאר הארצית לחיזוק מבנים קיימים בפני רעידות אדמה - תמ"א 38. הבתים המועמדים לחיזוק הם אלה שנבנו לפני שנת 1980, כשטרם בנו בישראל בהתאם ל. הבעיה העיקרית בעמידות רוב הבתים הללו, היא העובדה שהם בנויים על עמודים, שרגישים במיוחד לכוחות גזירה אופקיים שמתרחשים בעת רעידת אדמה. בתים משותפים שנבנו החל משנת 1992, עמידים במיוחד בפני רעידות אדמה, וזאת עקב העובדה שמשנה זו יש לבנות בכל בניין כזה, ע"פי חוק, ממ"דים (מרחב מוגן דירתי). חדרים ממוגנים אלה, שבנויים ומחוברים יחדיו לכל גובה הבנייה, בנוסף לפיר המעלית שבדר"כ מותקנת בבניינים הללו, מוסיפים אלמנט משמעותי של זיון למבנה.
## פגיעות להדף פיצוץ

על פי רוב התכנון של מבנים לוקח בחשבון את העומס עליהם הנובע ממשקלם. תכנון מודרני, כאמור לעיל, מביא בחשבון גם מאמצים שעלולים לנבוע מרעידות אדמה. יחד עם אלה עלולים מבנים להיחשף לסוג נוסף של מאמצים, הנובעים מהדף של פיצוץ כתוצאה מפעילות מלחמתית או מטרור. כמו במקרה של רעידת אדמה, חשיפה של מבנה בעל עמידות נמוכה להדף פיצוץ עלולה להסתיים באסון דוגמת הפיגוע באוקלהומה סיטי.

שלא כמו במדידה של עמידות לרעידות אדמה, המבוססת על סטטיסטיקות והסתברויות ידועות לעוצמת רעידות אדמה, הרי שעוצמת פיצוצים מעשי ידי אדם אינה ניתנת לחיזוי. עם זאת, בשני המקרים מדובר בחשיפת המבנה לעוצמות גבוהות של אנרגיה, ולכן חלק מהפתרונות ישימים לשני סוגי הסיכון (דוגמה לפתרון כזה הם ממ"דים).

## ראו גם

* עוצמה סייסמית
* תמ"א 38
* רעידת אדמה
* תאוצת קרקע (מקסימלית)
## קישורים חיצוניים

## ביאורים

## הערות שוליים

קטגוריה:בנייה
קטגוריה:ניהול סיכונים
בלטונרנדש

**בלטונרנדש** (בהונגרית: **Balatonrendes**) הוא כפר קטן במחוז וספרם שבמרכז הונגריה. עד
כמו כפרים רבים באירופה גם בבלטונרנדש מספר התושבים נמצא בירידה. כך, בשנת 1991 חיו בכפר 152 תושבים, ובשנת 2020 רק 138 תושבים.

הכפר נקרא בלטונרנדש עד שנת 1977, אז שינה את שמו לאברהאמהג' ובשנת 1991 התפצל לשני כפרים שונים.

בבלטונרנדש חיו ארבעה יהודים בשנת 1880.

## קישורים חיצוניים

* 

## הערות שוליים

קטגוריה:הונגריה: כפרים
ינה הרצג

**ינה הרצג** (במקור **האס**, בהונגרית: **Herczeg Jenő**; בודפשט, 12 במרץ 1886 – בודפשט, 21 בפברואר 1961) היה שחקן, אמן קברט, במאי תיאטרון יהודי-הונגרי.

## ביוגרפיה
ינה האס נולד במשפחה יהודית כבנם של אדולף האס, יליד בודפשט, סוכן נוסע מסחרי ושל יוליה וייסנשטיין. הוא למד בבית הספר בבודפשט ובתום סיום לימודיו התיכוניים המשיך את לימודיו באקדמיה לאמנות התיאטרון, שם סיים בשנת 1907. לאחר מכן הצטרף ל"אגודת תאליה". מאוחר יותר שיחק בתיאטרון ההונגרי בסובוטיצה בלהקתו של פרנץ פרקש ואחר כך הפך לשחקן של תיאטרון בודה-טימישוארה. הוא יצא לסיור לימודי אמנות בגרמניה ולאחר שובו שיחק אצל השחקן ומנהל תיאטרון איגנץ קרצ'אני. הוא חזר לבודפשט בשנת 1912 ובאותה השנה היה חבר ב"במה המודרנית" של "קברט אנדרה נאג'", ומשנת 1916 עד 1918 היה חבר ב"קברט אפולו". ב־3 ביוני 1917, בבודפשט התחתן עם ז'ופיה גומבוץ. משנת 1923 עבד ב"במת בולוואר טרז" (Terézkörúti Színpad), שם היה גם הבמאי הראשי. הוא הופיע בתפקיד האצ'ק (האצ'ק ושאיו) עם וילמוש קומלוש בפעם הראשונה בסדרת המערכונים של לאסלו ודנאי. בשנת פרוץ המלחמה, בשנת 1939, המיר את דתו לקלוויניזם כדי להימנע מהחלת החוקים האנטי יהודיים עליו, ללא הועיל. לאחר מלחמת העולם השנייה היה חבר ב"קברט הפודיום" ומאז 1951 ב"הבמה העליזה". המערכונים ההיתוליים שלו פורסמו בשבועון "חיי התיאטרון" והוצגו על ידי "במת בולוואר טרז".

עבודותיו הן סצנות ויצירות במערכה אחת, אשר נשמרות בכתב ידו עד היום על ידי האגף להיסטוריה של התיאטרון בספרייה הלאומית על שם סצ'ני.

## תפקידיו בקולנוע

## לקריאה נוספת
* לקסיקון התיאטרון ההונגרי. 1994
* 
* לקסיקון משחק הבמה ההונגרי. אלאדר שופפלין. איגוד השחקנים הלאומי והמכון לפנסיה, [1929]. כרך 2. עמ '241, עמ'
* סרט מדבר
* ינה הרצג במוזיאון הספרותי פטפי
* וילמוש קומלוש: איפה הוא היה, איפה הוא לא היה (1942)
* אלבום זיכרון של בלהה לואיזה. [1927].
* פאל גויאש:חייהם ויצירותיהם של סופרים הונגרים
* מי זה מי? לקסיקון בני דורנו. [1937].
* לקסיקון קולנוע הונגרי. ארכיון הסרטים הלאומי ההונגרי, 2005.
* פטר מולנר גאל: הקברטים של פשט. 2001
* הלקסיקון הגדול ההונגרי. 1993
* יוז'ף מודראק – טמאש דיאק: לקסיקון הסרט המדבר בהונגריה 1931–1944. 2006
* לקסיקון הדרמה. 1930.
* לקסיקון חדש של רוואי. 1996
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.

## קישורים חיצוניים

## הערות שוליים

קטגוריה:במאי תיאטרון יהודים הונגרים
קטגוריה:יהודים מומרים הונגרים
קטגוריה:יהודים שהתנצרו
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:שחקני קולנוע וטלוויזיה יהודים הונגרים
קטגוריה:ילידי 1886
קטגוריה:הונגרים שנפטרו ב-1961
פגיעות חברתית

**פגיעוּת חברתית** היא מדד להשפעה אפשרית על חברות ועל יחידים של מגוון תופעות כגון מתח ולחץ נפשי, התעללות, הדרה חברתית ואף סכנות טבע. הפגיעות החברתית מתייחסת לחוסר יכולתם של אנשים, ארגונים וחברות לעמוד בפני השפעות שליליות ממספר גורמי לחץ שהם נחשפים אליהם. השפעות אלה נובעות בין השאר ממאפיינים הטמונים באינטראקציות חברתיות, במוסדות ובערכי תרבות.

בקרב ילדים מוגדרת הפגיעות החברתית כ"מצב שיש בו סיכון להתעלמות או אף לדחייה אקטיבית של הילד על ידי בני גילו". 

מבחינה מחקרית השאלה היא כיצד מודדים או מעריכים את מידת הפגיעות של אדם כלשהו, או אוכלוסייה כלשהי, וכיצד מאתרים תבחינים וסמנים לביצוע הערכה זו.

## ראו גם
* פגיעות ברגשי דת ומסורת

## קישורים חיצוניים
* מאפייני קורבנות סחר בבני אדם

## הערות שוליים

קטגוריה:פסיכולוגיה חברתית
תסמונת המוליטית-אורמית

**תסמונת המוליטית–אורמית** (באנגלית: **Hemolytic–uremic syndrome**) היא קבוצה של הפרעות דם, המאופיינות בכמות כדוריות דם אדומות נמוכה, אי ספיקת כליות חריפה ומספר נמוך של טסיות נמוכות. תסמינים ראשוניים כוללים בדרך כלל שלשול דמי, חום, הקאות וחולשה. לאחר מכן מתרחשות בעיות בכליות וירידה בכמות טסיות הדם עם התקדמות השלשול. בעוד שילדים נפגעים יותר, מבוגרים עשויים לסבול מתוצאות גרועות יותר. סיבוכים עשויים לכלול בעיות נוירולוגיות ואי ספיקת לב.

רוב המקרים מתרחשים לאחר שלשול זיהומי עקב סוג ספציפי של E. coli הנקרא O157:H7. גורמים אחרים למחלה עשויים להיות זיהום בחיידקי סלמונלה, שיגלה, סטרפטוקוקוס פנאומוניה, או כתופעת לוואי של תרופות מסוימות. המנגנון הבסיסי כולל בדרך כלל ייצור של טוקסין השיגה (shiga toxin) על ידי החיידקים. תסמונת המוליטית–אורמית שאינה טיפוסית (באנגלית: Atypical hemolytic–uremic syndrome) נובעת לעיתים קרובות ממוטציה גנטית והיא בעלת הסתמנות קלינית שונה. עם זאת, שניהם עלולים לגרום לדלקת רחבה ולקרישי דם מרובים בכלי דם קטנים, מצב המכונה מיקרואנגיופתיה תרומבוטית.

הטיפול כולל טיפול תומך ויכול לכלול דיאליזה, סטרואידים, עירויי דם או פלסמפרזיס. שכיחות התסמונת היא כ-1.5 נפגעים על כל 100,000 בני אדם, ופחות מ-5% מהם נפטרים כתוצאה מהתסמונת. מבין יתר הנפגעים, עד כ-25% סובלים מבעיות מתמשכות בכליות. תסמונת המוליטית–אורמית הוגדרה לראשונה כתסמונת בשנת 1955. המדינה עם השכיחות הגבוהה ביותר של תסמונת המוליטית–אורמית היא ארגנטינה והיא ממלאת תפקיד מפתח בחקר מצב זה. בארצות הברית, ההיארעות הכוללת של התסמונת נאמדת ב-2.1 מקרים לכל 100,000 נפשות בשנה, עם שכיחות שיא בגילאי חצי שנה ועד ארבע שנים. תסמונת המוליטית –אורמית וזיהומי E. coli הגורמים לה היו מקור לפרסום שלילי רב עבור ה-FDA, תעשיות הבשר ומסעדות המזון המהיר מאז שנות ה-90, במיוחד בזיהומים הקשורים למסעדות ג'ק-אין-דה-בוקס.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המטולוגיה
קטגוריה:מחלות דם והפרעות במנגנון החיסון
אליקים רוזנבלט

הרב **אליקים גצל רוזנבלט** (1933 – 27 במרץ 2019) היה רב אמריקאי אורתודוקסי, המייסד וראש ישיבה של ישיבת כתר תורה ברובע קווינס בניו יורק.

## ביוגרפיה
רוזנבלט נולד בשנת 1933 באזור ברוקלין בניו יורק. סבו מצד אמו היה יעקב אייזר דוברוב, רב קהילת "קשר ישראל" בעיר וושינגטון. הוא למד בגיל היסודי ובתיכון בישיבת רבי חיים ברלין, אחר כך למד בישיבת טלז בקליבלנד ובישיבת חפץ חיים בוויליאמסבורג, ברוקלין. בשל רצונו בפנימייה, בשנת 1951, בגיל 18, הלך ללמוד בישיבת לייקווד בלייקווד, ניו ג'רזי והפך לתלמידו של הרב אהרן קוטלר, אליו הגיש תה מדי יום. בזמן לימודו בישיבה, מונה לאחראי על השכמת הבחורים בבוקר לתפילת שחרית. בין התלמידים שהעיר מדי יום היה הרב שמואל קמנצקי. שם במשך זמן מה היה חברותא של הרב שלמה קרליבך בשנת 1958 התחתן עם טרני רוזנבלט, שלימים יכנה אותה רוזנבלט כ"שותפתי לתורה". בגיל 27, חזר רוזנבלט לישיבת חפץ חיים, שהייתה אז בקווינס, ניו יורק, והפך לתלמידו של הרב אלתר חנוך הניך ליבוביץ.

רוזנבלט נשאר בישיבת חפץ חיים, שם היה רב מוסר של כיתה ט'. בין תלמידיו מישיבת חפץ חיים נמנה דוד האריס. לאחר מכן רוזנבלט כיהן כרב בשכונת קורונה ברובע קווינס שבניו יורק, שם הוא ואשתו עוררו השראה ליהודים שאינם דתיים, לימדו תורה ואירחו אותם לארוחות שבת. בשנות ה-70 דחקו בו תלמידיו בשכונת קורונה לפתוח ישיבה, אז פתח רוזנבלט את ישיבת 'כתר תורה' בשכונת בריארווד בקווינס. פנימיית הישיבה נוספה בשנת 1980. בשנת 1994 הציע רב בישיבה שהישיבה תעבור ל שכונת קיו גרדן הילס בקווינס, שם יוכלו למשוך יותר אנשים, ולצורך כך נרכשה חלקה במרכז הקהילה היהודית של קיו גרדנס הילס.

השיעורים שלו בישיבת "כתר תורה" היו מכוונים ליהודים מכל הרקעים והמקצועות. מעל כ-500 שיעורים שלו זמינים בחינם באינטרנט.

רוזנבלט נפטר בכ' אדר תשע"ט, 27 במרץ 2019. הלווייתו נערכה בישיבת כתר תורה באותו יום, והוא נקבר בבית העלמין "בית דוד" שבאלמונט, ניו יורק.

## פועלו
רוזנבלט חיבר ארבעה ספרים על התורה בשם "אור לנתיבתי". רוזנבלט היה ידוע כמוזיקלי מאוד. מסופר כי הרב אהרן קוטלר ביקש ממנו ומשני תלמידים נוספים בישיבת לייקווד לשיר בסעודה שלישית. הוא הלחין שירים רבים אשר זמינים על הדיסקים שלו "שער הנגינה".

## קישורים חיצוניים
* שיעורים של הרב אליקים רוזנבלט בנושא "תורה בכל עת".

## הערות שוליים

קטגוריה:אישים הקבורים בבית הקברות בית דוד
קטגוריה:ראשי ישיבה
קטגוריה:אמריקאים ממוצא יהודי
קטגוריה:אמריקאים שנולדו ב-1933
קטגוריה:אמריקאים שנפטרו ב-2019
אנתוני ג'וליוס

**אנתוני רוברט ג'וליוס** (באנגלית: **Anthony Julius**; נולד ב־16 ביולי 1956) הוא עורך דין ואקדמאי בריטי, הידוע בין היתר כעורך הדין של דיאנה, הנסיכה מוויילס, ודברה ליפשטדט. הוא סגן יו"ר משרד עורכי הדין בלונדון מישקון דה רייה.

ג'וליוס הוא יו"ר אוקסרה.

## ביוגרפיה
ג'וליוס הוא בנו של קמעונאי בגדי גברים בלונדון, שמת בגיל צעיר מגידול במוח. ג'וליוס התחנך בבית הספר City of London. הוא למד ספרות אנגלית במכללת ג'יזס קולג' בקיימברידג', וסיים את לימודי התואר הראשון בשנת 1977. 

באמצע שנות התשעים סיים דוקטורט בספרות אנגלית ביוניברסיטי קולג' בלונדון בהדרכת הסופר והאקדמאי דן ג'ייקובסון. 

הוא הצטרף למשרד עורכי הדין בבלומסברי, מישקון דה רייה בשנת 1979, והיה לשותף משנת משרד ב-1984. הוא משמש כסגן יו"ר החברה.
ג'וליוס הוא ליטיגטור מסחרי. הוא מומחה בתחומי לשון הרע, סכסוכי סחר בינלאומי ודיני תקשורת.

הוא נבחר על ידי דיאנה, הנסיכה מוויילס, כנציגה המשפטי כאשר התגרשה מצ'ארלס, נסיך ויילס, בשנת 1996. הוא היה סגן נשיא קרן הזיכרון לדיאנה, הנסיכה מוויילס, עד שהקרן נסגרה ב-2012. הוא היה ממייסדי קרן הצדקה והיו"ר הראשון שלה.

הוא ייצג את דברה ליפשטדט, והגן עליה בהצלחה במשפט דיבה, שתבע אותה מכחיש השואה דייוויד אירווינג. ליפשטדט והמו"לים שלה זוכו  באפריל 2000. סרט עלילתי על האירוע, הכחשה, עם אנדרו סקוט המגלם את ג'וליוס, יצא לאקרנים בשנת 2016.

ג'וליוס הוא יועץ משפטי של הקרן למורשת יהודית.

הוא כתב מספר ספרים בנושאים שונים. הוא כתב את ספרו החמישי בנושא צנזורה על האמנויות בדמוקרטיות ליברליות.

ג'וליוס הוא עורך יועץ בכתב העת לאקטואליה "פאתום". בין השנים 2011 ל-2014 הוא היה יו"ר הוועד המנהל של ג'ואיש כרוניקל.

בין השנים 1996–1998 היה מרצה במשרה חלקית בפקולטה למשפטים ביוניברסיטי קולג' לונדון.

הוא משמש כנאמן ב-PEN האנגלית, אגודת הסופרים העולמית. ג'וליוס הוא גם יו"ר הנאמנים של קרן נאמנות הפנומן. בין השנים 2007–2013 מילא תפקיד פעיל בקמפיין נגד החרם האקדמי על האוניברסיטאות בישראל. במאמר שפרסם גרדיאן יחד עם ההיסטוריון סיימון שאמה, כתב ג'וליוס "זו לא קריאת החרם הראשונה המופנית כלפי יהודים. ב־1 באפריל 1933, שבוע לאחר עלייתו לשלטון, הורה היטלר להחרים חנויות יהודיות, בנקים, משרדים ובתי כלבו."
פעילויות אחרות של ג'וליוס בהקשר זה כללו את ייצוגו של רוני פרייזר בתביעה נגד איחוד האוניברסיטאות והמכללות (UCU). פרייזר, שהיה חבר באיגוד, התלונן שהארגון יצר סביבה "מאיימת", "עוינת" הפוגעת בזהותו היהודית. לאחר דיון בן 20 יום דחה בית הדין את תביעתו, תוך שהוא נוזף בחומרה בג'וליוס על "שימוש לרעה בהליך המשפטי".

## חיים פרטיים
הוא התחתן עם ג'ודית ברני בשנת 1979; לבני הזוג נולדו ארבעה ילדים, אך מאוחר יותר התגרשו. בשנת 1999 התחתן עם דינה רבינוביץ' ונולד להם ילד אחד. אשתו נפטרה בשנת 2007 מסרטן השד. בשנת 2009 הוא התחתן עם קטרינה לסטר, והוא אב חורג לשני ילדיה. נולד להם בן יחד בשנת 2011.

## הערות שוליים

קטגוריה:דפים עם תרגומים שלא נסקרו
קטגוריה:יהודים אנגלים
קטגוריה:סופרים בריטים
קטגוריה:עורכי דין יהודים בריטים
קטגוריה:בריטים שנולדו ב-1956